CELEX: 32014R0681
Language: sk
Date: 2014-06-20 00:00:00
Title: Vykonávacie nariadenie Komisie (EÚ) č. 681/2014 z  20. júna 2014 , ktorým sa mení nariadenie (EÚ) č. 37/2010, pokiaľ ide o látku „rafoxanid“  Text s významom pre EHP

21.6.2014   
            
            
               SK
            
            
               Úradný vestník Európskej únie
            
            
               L 182/11
            
         VYKONÁVACIE NARIADENIE KOMISIE (EÚ) č. 681/2014
   z 20. júna 2014,
   ktorým sa mení nariadenie (EÚ) č. 37/2010, pokiaľ ide o látku „rafoxanid“
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (1), a najmä na jeho článok 14 v spojení s článkom 17,
   so zreteľom na stanovisko Európskej agentúry pre lieky, ktoré vypracoval Výbor pre lieky na veterinárne použitie,
   keďže:
   
               (1)
            
            
               Maximálny limit rezíduí (ďalej len „MRL“) farmakologicky účinných látok určených na používanie vo veterinárnych liekoch v Únii pre zvieratá určené na výrobu potravín alebo v biocídnych výrobkoch používaných v chove hospodárskych zvierat sa má stanoviť v súlade s nariadením (ES) č. 470/2009.
            
         
               (2)
            
            
               Farmakologicky účinné látky a ich klasifikácia, pokiaľ ide o MRL v potravinách živočíšneho pôvodu, sú stanovené v prílohe k nariadeniu Komisie (EÚ) č. 37/2010 (2).
            
         
               (3)
            
            
               Rafoxanid je v súčasnosti zaradený do tabuľky 1 v prílohe k nariadeniu (EÚ) č. 37/2010 ako povolená látka použiteľná v prípade hovädzieho dobytka a oviec na svalovinu, tuk, pečeň a obličky s výnimkou zvierat, ktorých mlieko je určené na ľudský konzum.
            
         
               (4)
            
            
               Európska agentúra pre lieky dostala žiadosť o stanovisko k extrapolácii existujúceho zápisu týkajúceho sa rafoxanidu, pokiaľ ide o mlieko hovädzieho dobytka.
            
         
               (5)
            
            
               Výbor pre lieky na veterinárne použitie odporučil stanoviť dočasný maximálny limit rezíduí pre rafoxanid v mlieku hovädzieho dobytka a oviec a vypustiť zákaz používania uvedenej látky u zvierat, ktorých mlieko je určené na ľudský konzum.
            
         
               (6)
            
            
               Zápis týkajúci sa rafoxanidu v tabuľke 1 prílohy k nariadeniu (EÚ) č. 37/2010 by sa preto mal zmeniť tak, aby v ňom bol zahrnutý odporúčaný dočasný maximálny limit rezíduí vzťahujúci sa na mlieko hovädzieho dobytka a oviec a aby z neho bol vypustený zákaz používania uvedenej látky u zvierat, ktorých mlieko je určené na ľudský konzum.
            
         
               (7)
            
            
               Dočasný maximálny limit rezíduí rafoxanidu stanovený v uvedenej tabuľke by sa mal prestať uplatňovať 31. decembra 2015.
            
         
               (8)
            
            
               Je vhodné stanoviť primerané obdobie, počas ktorého by príslušné zainteresované strany mohli prijať opatrenia, ktoré môžu byť potrebné na dodržanie nových MRL.
            
         
               (9)
            
            
               Opatrenia stanovené v tomto nariadení sú v súlade so stanoviskom Stáleho výboru pre veterinárne lieky,
            
         PRIJALA TOTO NARIADENIE:
   Článok 1
   Príloha k nariadeniu (EÚ) č. 37/2010 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 19. augusta 2014.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. júna 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 152, 16.6.2009, s. 11.
   
      (2)  Nariadenie Komisie (EÚ) č. 37/2010 z 22. decembra 2009 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu (Ú. v. EÚ L 15, 20.1.2010, s. 1).
   
      PRÍLOHA
      V tabuľke 1 prílohy k nariadeniu (EÚ) č. 37/2010 sa zápis týkajúci sa látky „rafoxanid“ nahrádza takto:
      
         
                     Farmakologicky účinná látka
                  
                  
                     Markerové rezíduá
                  
                  
                     Druh zvierat
                  
                  
                     MRL
                  
                  
                     Cieľové tkanivá
                  
                  
                     Iné ustanovenia [podľa článku 14 ods. 7 nariadenia (ES) č. 470/2009]
                  
                  
                     Terapeutická klasifikácia
                  
               
                     „Rafoxanid
                  
                  
                     rafoxanid
                  
                  
                     hovädzí dobytok
                  
                  
                     30 μg/kg
                  
                  
                     svalovina
                  
                  
                     ŽIADNA
                  
                  
                     antiparazitické látky/látky pôsobiace proti endoparazitom“
                  
               
                     30 μg/kg
                  
                  
                     tuk
                  
               
                     10 μg/kg
                  
                  
                     pečeň
                  
               
                     40 μg/kg
                  
                  
                     obličky
                  
               
                     ovce
                  
                  
                     100 μg/kg
                  
                  
                     svalovina
                  
               
                     250 μg/kg
                  
                  
                     tuk
                  
               
                     150 μg/kg
                  
                  
                     pečeň
                  
               
                     150 μg/kg
                  
                  
                     obličky
                  
               
                     hovädzí dobytok, ovce
                  
                  
                     10 μg/kg
                  
                  
                     mlieko
                  
                  
                     dočasné MRL sa prestanú uplatňovať 31. decembra 2015